ชาวเบนซินเศร้า! พรุ่งนี้ขึ้น 50 สต.-ดีเซลลง 50 สต.
พรุ่งนี้! OR-BCP ขึ้นราคาเบนซิน-แก๊สโซฮอล์ 50 สต. ส่วนดีเซลปรับลง 50 สต.
พรุ่งนี้! OR-BCP ขึ้นราคาเบนซิน-แก๊สโซฮอล์ 50 สต. ส่วนดีเซลปรับลง 50 สต.
23 มี.ค. 2566

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดขึ้น 0.50 บาท/ลิตร ส่วนกลุ่มดีเซลทุกชนิดลง 0.50 บาท/ลิตร มีผลตั้งแต่วันพรุ่งนี้ (24 มี.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 43.16 บาท, แก๊สโซฮอล์ 95 ลิตรละ 35.35 บาท, แก๊สโซฮอล์ 91 ลิตรละ 35.08 บาท, E20 ลิตรละ 33.04 บาท, E85 ลิตรละ 33.49 บาท
ส่วนดีเซล B20 และดีเซล B7 ลิตรละ 33.44 บาท
